Diari Oficial de la Generalitat Valenciana


Sumari del DOGV 8678, del 15-11-2019 (2019/9729)

Informació pública de l'aprovació del projecte de reparcel·lació de la unitat d'execució UE-1 del Pla especial Parc Estratègic Empresarial.
-------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9729


Data del document
:   07-10-2019

Organisme emissor
:   Ajuntament de Vallada

Tipus de document
:   Anunci

Descriptors 

:   * Vallada
    * pla d'urbanisme
    * administració local

Informació pública de l'aprovació del projecte de reparcel·lació de la unitat d'execució UE-1 del Pla especial Parc Estratègic Empresarial. [2019/9729]  
El regidor delegat d'Urbanisme ha dictat la Resolució número 422, de 4 d'octubre de 2019, que transcric literal:  
  
«Atesa la necessitat de dur a terme la consegüent reparcel·lació de la Unitat d'Execució UE-1 del Pla especial Parc Estratègic Empresarial de Vallada, segons els tràmits previstos en la normativa urbanística valenciana, així com fer efectiva l'actuació urbanística en aquesta unitat d'execució.  
Considerant que el projecte de reparcel·lació forçosa solament podrà ser formulat per l'administració actuant, sense perjudici del que es disposa en l'article 81.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
Vist el projecte de reparcel·lació elaborat pel tècnic contractat per l'Ajuntament de Vallada, així com l'informe jurídic favorable emés pel tècnic d'administració general d'aquest Ajuntament.  
  
Considerant que per Resolució d'Alcaldia número 251, d'11 de juny de 2019, rectificada per error material mitjançant resolució número 346, de 2 d'agost de 2019, es va resoldre incoar l'expedient administratiu de reparcel·lació forçosa per al desenvolupament de l'actuació urbanística de la unitat d'execució UE-1 del Pla especial Parc Estratègic Empresarial de Vallada, se sotmet a exposició al públic el projecte de reparcel·lació forçosa per termini mínim d'un mes en el DOGV número 8594, de 18 de juliol de 2019, amb la correcció d'errades amb el número 8618, de 22 d'agost de 2019.  
Vist el certificat de la Secretaria de 2 d'octubre de 2019 sobre la inexistència d'al·legacions presentades durant el termini d'exposició al públic legalment atorgat.  
Vist l'informe jurídic proposta, emés per la Secretaria en data 2 d'octubre de 2019. Per tot això, i d'acord amb les competències que legalment tinc conferides per delegació d'Alcaldia de data 27 de juny de 2019, resolc:  
  
Primer. Aprovar el projecte de reparcel·lació de la unitat d'execució UE-1 del Pla especial Parc Estratègic Empresarial de Vallada.  
  
La reparcel·lació forçosa produirà els efectes establits en l'article 93 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana  
  
Segon. Notificar el present acord als interessats en el procediment, així com al Registre de la Propietat, amb indicació expressa dels recursos procedents i publicar-lo en el Diari Oficial de la Generalitat Valenciana als efectes oportuns.  
  
Tercer. Finalment, i una vegada aquest acord siga ferm en via administrativa, s'atorgarà document públic que expresse el seu contingut i a continuació es procedirà a inscriure la reparcel·lació en el Registre de la Propietat; i es faculta per a tot això l'alcaldessa presidenta.  
  
Quart. Ordenar la publicació en el Butlletí Oficial de la Província de València de la resolució aprovatòria als efectes previstos en l'article 7.1 del RD 1093/1997, de 4 de juliol.  
  
Cinqué. Incloure en l'Inventari Municipal de Béns les finques resultants adjudicades a l'Ajuntament de Vallada en la present reparcel·lació.»  
  
Cosa que es publica als efectes oportuns. Contra aquest acte, que posa fi a la via administrativa, podrà interposar-se, potestativament i de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició en el termini d'un mes a comptar des de l'endemà a la recepció de la notificació, davant d'aquest mateix òrgan o, si no fora així, s'interposarà un recurs contenciós administratiu, en el termini de 2 mesos a comptadors des de l'endemà de la recepció, davant dels jutjats contenciosos administratius, segons el que es disposa en el número 1 de l'article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga exercir qualsevol altre que es considere oportú.  
  
Vallada, 7 d'octubre de 2019.- La secretària: Iridiana Pérez Navarro.